«Jeg ba om å få en terrengsykkel til 12-årsdagen min, og det fikk jeg. Dagen etter gikk jeg ut og slo alle.»
- Jeg ba om å få en terrengsykkel til 12-årsdagen min, og det fikk jeg. Dagen etter gikk jeg ut og slo alle, forteller Cavendish. Med 100 dager igjen til OL, startet VG Nett en nedtellingskåring hvor vi ukentlig vil presentere de 25 største stjernene i London. Cavendish er på vår 13. plass.Foreldrene David og Adele Cavendish angret antakelig aldri på at de ga sønnen en ordentlig sykkel da han kom i tenårene. Før han kom så langt, drev han med BMX, og deltok i enkelte løp på øya han kommer fra - Isle of Man. Cavendish vokste opp til å bli en bestemt fyr - han ville satse på idretten, og visste hva som krevdes for å gjøre det.Nettopp derfor valgte han å ta seg en fulltidsjobb etter endt skolegang, for å tjene nok til å kunne bli syklist på heltid. I to år arbeidet han i en bank for å spare seg opp midler. Så kunne han konsentrere seg om syklingen. I første omgang ble det banesykling for Cavendish, og i 2005 fikk han sin første edle medalje om halsen etter å ha vunnet VM i madison sammen med Rob Hayles. Hva er ditt beste OL-minne? Skriv din historie i protokollen!Men det var i 2007 at Cavendish` virkelige gjennombrudd kom. Først vant han Scheldeprijs i Belga, rittet som er Flandern rundts lillebror. Deretter fortsatte han å både vinne ritt og etapper gjennom året, noe som førte til at han ble tatt ut til Tour de France. Men debuten idet prestisjetunge rittet gikk ikke som forventet for Cavendish. Han gikk på en smell og veltet både i første og andre etappe av touren, før han ga seg når rittet nådde Alpene.Debutsesongen var det likevel ingenting å si på - da den var over sto han med til sammen elleve etappeseire, det samme som rekordholder Alessandro Petacchi hadde i sin debutsesong.I 2008 kom hans første etappeseire i en klassiker, da to ganger kunne krysse målstreken som nummer én i Giro d`Italia. Deretter fulgte Tour de France, og endelig kunne Cavendish se seg selv stå på podiet etter målgang. Han vant rittets femte etappe mellom Cholet og Chateauroux, og fulgte opp med ikke mindre enn tre nye seire i løpet av touren. Likevel valgte han også dette året å bryte, for å kunne konsentrere seg om oppkjøringen til OL i Beijing. Men det kunne han nesten ha spart seg - han og makker Bradley Wiggins endte langt utenfor pallen etter å ha konkurrert på banen. Floppen i OL sørget for øvrig for at det tok flere måneder før de to snakket med hverandre igjen. Ga ut bok I 2009 sørget Cavendish for å vinne sin første klassiker, da han slo Heinrich Haussler i spurten på Milan - San Remo. Han startet også samarbeidet med Mark Renshaw, og endte med seks etappeseire i Tour de France. Han ga også ut bok dette året, kalt «Boy Racer». I kjølvannet av denne uttalte han at boken var mer som en biografi over de siste årenes etappevinnere i Tour de France... Under touren i 2011 rundet Cavendish 20 etappeseire i rittet, og ble den første noensinne til å vinne de tre siste etappene på rad. I 2012 annonserte han at han fra årsskiftet av ville bli Sky-rytter, og i april i år annonserte han en annen nyhet: han hadde blitt pappa for første gang, til en liten jente.Og det var i følge Cavendish` kjæreste, Peta Todd, en planlagt fødsel av en Tour-baby. - Vi planla det. Barnet ble unnfanget under Touren. Jeg tror det blir en gutt, men Mark mener det blir en jente - utøvere får ofte det gjennom rittsesongen fordi testosteronnivåene deres er lave, forklarte hun overfor Daily Mail høsten 2011.- Jeg er så stolt av jentene mine. Min lykkeligste dag noensinne, meldte han etter fødselen.Cavendish har en innholdsrik merittliste, men mangler OL-gull i samlingen sin. I sommer har han en kjempemulighet - på «hjemmebane» i London. - OL-gull er Cavendish' absolutt største mål i år, og en drøm han har. Gull er vel i seg selv en drøm for alle, men i år skjer det nettopp i London, sier TV2s sykkelekspert, Mads Kaggestad, til VG Nett.- Det verste for ham når han mislykkes, er at han mener han har brutt lagets tillit. Hele laget jobber jo for ham, og derfor tar han det som et stort nederlag å bli nummer to, sier han. Cavendish er kjent for sine småarrogante uttalelser, men når det kommer til laget sitt, er han ifølge sykkeleksperten ydmyk. - Han blir oppfattet som en hoven blære, men han er kjempeydmyk. Når han taper blir han så skuffet og lei seg - og det er mye på grunn av at han føler han mislykkes for laget, sier han.
Moren til Mark Cavendish (27) lo av ham da han som 12-åring kom og ba om en ny sykkel etter å ha blitt slått av alle kameratene i ritt.